اسلام آباد : ممنوعہ فنڈنگ وسرکار نا کاریم اٹ اڑاند شاغنگ کیس اٹ چیئرمین تحریک انصاف عمران خان نا ضمانت منظور کننگا۔کیس انا سماعت ءِ بینکنگ کورٹ نا جج رخشندہ شاہین کرے‘ عمران خان تینا وکیل بیرسٹر سلمان صفدر تون اوار عدالت اٹ پیش مس وخت اس کہ ایف آئی اے پراسیکیوٹر رضوان عباسی ہم عدالت اٹ ساڑی ئس۔ عمران خان نا وکیل تینا دلیل تے ٹی عدالت ءِ پارے کہ ای عدالت ءِ پاوہ کہ عمران خان نا برخلاف کیس تے انتئے جوڑ کننگا۔ عمران خان نا سیاسی مخالف آتا برخلاف مالی کرپشن نا کیس جوڑ مس عمران خان نابرخلاف ہچ ءُ مالی کرپشن نا کیس اس خننگتو۔ داوخت آ دہشت گردی تور عدالت نا جج راجہ جواد عمران خان نا عبوری ضمانت ءِ منظور کرے۔ عدالت عمران خان نا عبوری ضمانت ءِ لکھ روپئی مچلکہ نا عوض 9 مارچ اسکان منظور کرے۔
(آن لائن)
